Szczepan Wesoły

**Szczepan Wesoły** (født 16. oktober 1926 i Katowice i Polen; død 28. august 2018 i Roma) var en polsk katolsk geistlig og hjelpebiskop i Gniezno i navnet, men i gavnet polsk biskop basert i Roma for utvandrede og flyktede polakker verden rundt.
## Liv og virke
### Bakgrunn
I 1939 fullførte han ungdomsskolen i Katowice, men utbruddet av andre verdenskrig hindret ham i å starte studiene ved «Adam Mickiewicz»-gymnasiet i hjembyen. Sammen med familien flyttet han til Jarosław og derfra til Sosnowiec, hvor han tilbrakte to år med å studere mens han arbeidet som selger. I 1941 kom han tilbake til Katowice (Kattowitz, som var blitt erklært del av Tyskland) og arbeidet først på *Montanbetrieb* og deretter i *Marta-Werke*. 

I 1943 ble han sendt for å bygge bunkere i Cuxhaven, og tidlig i 1944, etter militæropptrening i Bielsko, ble han sendt til vestfronten, til Cannes i Frankrike. 

I august samme år rømte han og sluttet seg til de allierte militser. Han ble satt inn i polske enheter og tjente som radiooperatør. Han deltok i kampene mot tyskerne i Algerie og Italia. 

Etter krigen deltok han på militærkurs i Alessano i Puglia i Italia. Han arbeidet senere i Storbritannia, først i en garnfabrikk i Wakefield, deretter i en bomullsfabrikk i Halifax. Fra 1950 til 1951 fullførte han videreførende studier ved jesuittenes *[[Campion House]]* og arbeidet deretter en kort tid på en godterifabrikk i Halifax.

Så begynte han å studere ved Det pavelige gregorianske universitet i Roma, mens han residerte på *[[Pontificio collegio polacco]].*

### Prest
Kardinalprefekten for Kongregasjonen for ordensfolket, kurieerkebiskop og tidligere apostolsk nuntius Valerio Valeri, presteviet ham den 18. september 1949. Han var aktiv i pastoral omsorg for polske innvandrere i Italia. Fra 1962 til 1965 ledet han den slaviske avdeling av pressekontoret til sekretariatet for Det andre Vatikankonsil. I 1967 ble han direktør for *Centro di pastorale dell'immigrazione a Roma*.

### Hjelpebiskop i Gniezno
Pave Paul VI utnevnte ham til hjelpebiskop i Gniezno og titulærbiskop av *Dragonara* den 11. desember 1968. Erkebiskopen av Gniezno og Warszawa, kardinal Stefan Wyszynski, bispeviet ham i sitt private kapell i Warszawa den 7. februar 1969; Medkonsekrerende biskoper var var Herbert Bednorz, hjelpebiskop i Katowice, og Władysław Rubin, generalsekretær for biskopssynoden.

Fram til 1980 arbeidet han for kardinal Władysław Rubin, den polske primas' representant for pastoral omsorg for polske emigranter. Den 7. februar 1994 ble han utnevnt til titulærerkebiskop *[[pro hac vice]]* av *Dragonara* av pave Johannes Paul II og ble selv utnevnt til representant for Polens primat for pastoral omsorg for polske emigranter. Den 8. april 2003 aksepterte pave Johannes Paul II hans aldersbetingede avskjedssøknad; han bodde i Roma til sin død.

Han var æresborger i Katowice og mottaker av Storkorset av Ordenen Polonia Restituta. Den 5. mai 2018 ble Szczepan Wesoły tildelt Den hvite ørns orden (*Order Orła Białego*), Polens høyeste utmerkelse, av presidenten for republikken Polen, Andrzej Duda, «som anerkjennelse for hans enestående tjenester for fremme av den polske og patriotiske holdning blant polske emigranter i verden, for pastoralt arbeid og for samling av generasjoner i de kristne verdiers ånd».

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Biskop *Szczepan Wesoły* (1926-2018) *1969

## Referanser